**Rámcová dohoda**

**na poskytovanie a zabezpečenie licencií a služieb spojených s prevádzkou, údržbou, aktualizáciou a rozvojom informačného systému GSAA (IS GSAA)**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a v spojení so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „**Rámcová dohoda**“)

## Článok I.

## Zmluvné strany

### **Objednávateľ:**

Názov: **Pôdohospodárska platobná agentúra**

Sídlo: Hraničná 12, 815 26 Bratislava

IČO: 30 794 323

Bankové spojenie: Štátna pokladnica Bratislava

IBAN: SK32 8180 0000 0070 0011 6152

Štatutárny zástupca: Mgr. Jozef Kiss, MA, generálny riaditeľ

Rozpočtová organizácia: **zriadená zákonom č. 473/2003 Z. z. v znení neskorších predpisov, s pôsobnosťou podľa zákona č. 543/2007 Z. z. v znení neskorších predpisov**

Poverený zamestnanec na

rokovanie vo veciach Zmluvy: Riaditeľ úseku informačných technológií a projektov IS v spolupráci s vecne príslušnými vedúcimi zamestnancami, podľa pôsobnosti uvedenej v Organizačnom poriadku PPA.

(ďalej len „**Objednávateľ**“)

a

### **Dodávateľ:**

Obchodné meno:

Sídlo:

V mene ktorého koná:

IČO:

IČ DPH:

Bankové spojenie:

IBAN: 1672895251

Spoločnosť zapísaná v Obchodnom registri

Poverení zamestnanci na

rokovanie vo veciach Rámcovej dohody

a zodpovední za jednotlivé

oblasti jej plnenia:

**(**ďalej len **„Dodávateľ“)**

(spoločne ako aj „**Zmluvné strany**“ alebo jednotlivo „**Zmluvná strana**“)

## Článok II.

## Preambula

1. Objednávateľ je prevádzkovateľom agendového informačného systému Geopriestorová žiadosť o podporu (ďalej len „**IS GSAA**“)**,** ktorý je nevyhnutný pre činnosť Objednávateľa. Objednávateľ využíva systém pre manažovanie predkladania príloh k jednotnej žiadosti o Priame podpory financované zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV).
2. Agendový informačný systém GSAA je existujúci geografický informačný systém Geopriestorová žiadosť o podporu, vyvinutého a naprogramovaného na softvérovej platforme ArcGIS spoločnosti Esri Inc., so sídlom Redlans, Kalifornia, Spojené štáty zhotovený na základe Zmluvy o dielo č. 220316/173 a Licenčnej zmluvy zo dňa 11.04.2016, kde číslo zmluvy objednávateľa je 163/2016/NPPC. Informačný systém u Objednávateľa je určený na administráciu žiadostí a kontrol na vyplatenie Priamych podpôr žiadateľov z EPZF a EPRFRV.
3. Žiadateľ Priamej podpory prostredníctvom IS GSAA vytvára grafické prílohy a vypĺňa zoznamy poľnohospodárskych pozemkov k žiadosti o Priamu podporu, pričom vo webovom prostredí umožňuje zakresliť hranice užívania a zadefinovať parcely na nich. Výstupom z IS GSAA je grafická príloha a jej tabuľková časť. Základnou úlohou členského štátu v súvislosti vyplácaním Priamych podpôr zo zdrojov EPZF a EPFRV je, že musia byť v súlade s legislatívou EU a legislatívou členského štátu poskytované oprávnene a vyplácané korektne. Systém zároveň podporuje preventívne činnosti vzniku neoprávneného poskytnutia podpôr a administráciu nápravných opatrení v prípadoch, ktoré napriek preventívnym činnostiam v praxi nastali. Legislatívne požiadavky Európskej komisie vyžadujú možnosť elektronického podávania príloh k žiadostiam o podporu poľnohospodárov z geopriestorových informácií.
4. IS GSAA je najdôležitejším nástrojom pre manažment platieb poľnohospodárom v rámci uplatňovania spoločnej poľnohospodárskej politiky (Common European Policy) EU. Zároveň podporuje unifikovaný systém kontrol, vrátane kontrol na mieste (on the spot controls) a kontrol krížového plnenia (Cross Compliance).
5. Pre zabezpečenie prevádzky a základných funkcionalít Objednávateľa, administráciu žiadostí o všetky Priame podpory a ich vyplácanie, je nevyhnutné zabezpečiť servisnú a prevádzkovú podporu pre informačný systém GSAA a prostredie, v ktorom sú žiadosti spracovávané.
6. Objednávateľ ako verejný obstarávateľ za účelom uvedeným v bode 2.5 Preambuly dňa [•] vyhlásil oznámením č. [•], zverejneným v Úradnom vestníku Európskej únie č. [•] a vo Vestníku verejného obstarávania č. [•] verejné obstarávanie na predmet zákazky: „[•]“ (ďalej len „**Verejné obstarávanie**“) podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**Zákon o verejnom obstarávaní**“).
7. Na základe vyhodnotenia ponúk vo Verejnom obstarávaní bola vybratá ponuka Dodávateľa ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Rámcovú dohodu, ktorá upravuje práva a povinnosti Zmluvných strán pri dodaní predmetu zákazky Dodávateľom Objednávateľovi.

## Článok III.

## Výklad pojmov a skratiek použitých v Rámcovej dohode

**„Akceptačný protokol“**  - listinný dokument, na ktorom Objednávateľ svojím podpisom potvrdí splnenie realizácie požiadavky na zmenu IS GSAA Objednávateľa.

**„AMS“** - Area monitoring system (AMS)- Systém plošného monitorovania plôch

**„Bežná prevádzka“** – základná doba pre poskytovanie služieb predmetu tejto Rámcovej dohody a je definovaná ako základné časové pokrytie v pracovných dňoch od pondelka do piatku v čase od 7,30 do 15,30 hod., okrem štátnych sviatkov, dní pracovného pokoje a pracovného voľna, pokiaľ nie je stanované inak.

**„Čas na zabezpečenie náhradného riešenia“** – najdlhšie časové obdobie na vykonanie náhradného riešenia podnetu Objednávateľa od okamihu schválenia zoznamov k podnetu Objednávateľom vykonaných Dodávateľom počas prvej odozvy v Helpdesk do doby, kedy je Dodávateľ povinný podnet vyriešiť náhradným spôsobom a súčasne je náhradné riešenie zapísané v HelpDesk. Počíta sa v ČH.

**„Človekohodina“** – základná merná jednotka fakturácie služieb, za ktorú sa považuje hodina práce jedného pracovníka Dodávateľa počas bežnej prevádzky. Človekohodina trvá 60 minút. Cena jednej človekohodiny je 1/8 ceny za ČD. Najmenšou účtovateľnou čiastkou pre účely tejto Rámcovej dohody je 0,5 (polovica) človekohodiny (t.j. 30 minút) (ďalej len „ČH“).

**„Diel pôdneho bloku“** – súvislá plocha obhospodarovanej poľnohospodárskej pôdy príslušného druhu pozemku v pôdnom bloku, čím sa rozumie spôsobilá poľnohospodárska plocha v viac menej stabilnými prirodzenými alebo umelo vytvorenými hranicami (les, plot, cesta atď.), tvorená jednou kultúrou (orná pôda, trvalý trávnatý porast, trvalé kultúry a pod.), (ďalej len „DPB“).

**„Dielo“** – za autorské dielo sa v zmysle zákona č. 185/2015 Z.z. o autorskom práva a právach súvisiacich s autorským právom (ďalej len „Autorský zákon“) sa na účely tejto Rámcovej dohody považuje každý rozvoj IS GSAA realizovaný na základe požiadavky na zmenu.

**„Doba trvalého vyriešenia“** – najdlhšie časové obdobie na trvalé vyriešenie podnetu Objednávateľa od okamihu schválenia záznamov k podnetu Objednávateľom vykonaných Dodávateľom počas prvej odozvy v Helpdesk do doby, kedy je Dodávateľ povinný podnet trvalo vyriešiť a súčasne je vyriešenie zapísané v Hepldesk (služba/prevádzka bola plne obnovená, požiadavka na zmenu implementovaná a pod. Počíta sa v ČH.

**„Dočasné riešenie“** - znamená dosiahnutie dočasného režimu funkčnosti IS GSAA vytvorením náhradného postupu alebo dočasného riešenia (funkcia a plánovaná použiteľnosť IS GSAA je v zmysle požiadaviek a funkčnej špecifikácie síce poskytovaná odlišne, avšak nie je podstatne ovplyvnené jej pôvodné použitie).

**„Dokumentácia“** – inštalačné, prevádzkové, administratívne a používateľské príručky pre používateľov.

**„Geodatabáza“ -** je priestorová databáza, ktorá uchováva priestorové údaje. Priestorové údaje sú v priestorovej databáze vyjadrené ako body (definované súradnicami v zemepisnom alebo mapovom súradnicovom systéme, prípadne nadmorskou výškou), línie (vzniká ako množina bodov – objekty čiarového charakteru rieka, komunikácia vedenie a pod.) a polygóny (vzniká ako uzavretá množina bodov – objekty plošného charakteru – lesy, sídla, budovy a pod.)

**„Helpdesk“ –** predstavuje jednotný kontaktný bod, ktorý slúži predovšetkým na evidenciu a príjem všetkých podnetov, zabezpečenie identifikácie, klasifikácie, kategorizácie priority incidentu a eskaláciu riešenia prijatých podnetov, dokumentovanie a archivovanie priebehu riešenia prijatých podnetov od Objednávateľa od ich vzniku až po úspešné vyriešenie alebo ukončenie, poskytovanie výstupov a výkazov a zároveň rieši komunikáciu medzi Zmluvnými stranami.

**„HW“ –** označuje pojem hardvér – technický prostriedok

**„SW“ –** označuje pojem softvér – programový prostriedok

**„IS GSAA“ –** existujúci geografický informačný systém Geopriestorová žiadosť o podporu (isvs\_6561) vyvinutého a naprogramovaného na softvérovej platforme ArcGIS spoločnosti Esri Inc., so sídlom Redlans, Kalifornia, Spojené štáty zhotovený na základe Zmluvy o dielo č. 220316/173 a Licenčnej zmluvy zo dňa 11.04.2016, kde číslo zmluvy Objednávatľa je 163/2016/NPPC.

**„Jednotný register žiadateľov“ –** spravuje základné kmeňová dáta o žiadateľoch. Z jednotného registra žiadateľov sú posielané tieto údaje o žiadateľoch do jednotlivých informačných systémov. Z pohľadu spracovávania kmeňových dát ide o centralizovanú správu dát. Technologicky je tento systém postavený na platforme Java.

**„Konzultácia“** - je klasifikácia podnetu, ktorej cieľom je poskytnutie odborného poradenstva alebo konzultačných služieb Objednávateľovi v rámci predplateného paušálu.

**„LPIS“ - Systém identifikácie poľnohospodárskych pozemkov (Register poľnohospodárskej pôdy)**

**„Profylaktický plán“** - časový harmonogram pravidelnej profylaktiky aplikačnej vrstvy IS GSAA predložený Dodávateľom elektronicky na obdobie jedného (1) roka. Profylaktický plán je možné meniť podľa potrieb Objednávateľa alebo po doporučení Dodávateľa po vzájomnom odsúhlasení. V rámci profylaktiky aplikačnej vrstvy IS GSAA Dodávateľ odstráni všetky funkčné vady/chyby IS GSAA zistené pri profylaktike aplikačnej vrstvy IS GSAA.

**„Projektová podpora“ -** predstavuje činnosti Dodávateľa, ktorými zabezpečí koordináciu a kontrolu všetkých procesov týkajúcich sa riešenia podnetov, predkladania príslušnej dokumentácie a komunikácie medzi Objednávateľom a Dodávateľom cieľom zabezpečiť, aby boli jednotlivé služby dodané v požadovanej kvalite a rozsahu, v rámci časového harmonogramu.

**„Podnet“** - všetky hlásenia , chýb, porúch, nefunkčností, opráv a doplnení v IS GSAA a v dokumentácií, žiadostí o poskytnutie služieb k predmetu zákazky alebo iných oznámení (ďalej len „podnety“) od Objednávateľa. Na účely tejto Rámcovej dohody definujeme rôzne kategórie klasifikácie podnetu – incident, servisná požiadavka, žiadosť o konzultáciu, reklamácia , požiadavka na zmenu.

**„Incident“** - je podnet, ktorý je klasifikovaný ako incident a predstavuje stav, pri ktorom dôjde k neplánovanému prerušeniu alebo degradácii funkčnosti IS GSAA. Tento stav musí byť odstránený trvalým alebo náhradným riešením v stanovenom termíne. Na účely tejto Rámcovej dohody definujeme tri triedy kategórie priority incidentu nízka, stredná, kritická.

**„Požiadavka na zmenu“** - vyplýva buď z vlastnej iniciatívy Objednávateľa, z legislatívnych zmien alebo z odporučenia Dodávateľa na uskutočnenie zmien v IS GSAA predstavujúcich akékoľvek zmeny, úpravy, doplnenia, rozšírenia, modifikácie, prispôsobenia a/alebo integráciu IS GSAA alebo inú kvantitatívnu alebo kvalitatívnu zmenu funkcionality alebo obsahu IS GSAA.

**„Reklamácia“** - Podnet Objednávateľa klasifikovaný ako reklamácia, ktorý vyrieši Dodávateľ bezplatne na základe popisu problému Objednávateľom.

**„Prvotná odozva“ -** predstavuje dobu medzi nahlásením podnetu Dodávateľovi a prvotnou informáciou Dodávateľa o preskúmaní podnetu a priradenia k nemu záznamov v Helpdesku v rozsahu: príslušná klasifikácia podnetu, v prípade klasifikácie podnetu ako incident návrhu priority incidentu a predpokladaný cieľový čas na vyriešenie podnetu a zaslanie alebo sprístupnenie týchto záznamov k podnetu Objednávateľovi na schválenie.

**„Pôdny blok“** - základná jednotka evidencie pôdy, ktorá predstavuje súvislú plochu obhospodarovanej poľnohospodárskej pôdy (zák. č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka).

**„Priorita“** - kategória stanovujúca významnosť incidentu. Je používaná na identifikáciu požadovaného času pre činnosti, ktoré je nutné vykonať Dodávateľom pre vyriešenie incidentu náhradným alebo trvalým spôsobom.

**„Produkčné prostredie“** - je funkčný a logický celok technických a programových prostriedkov, na ktorých je IS GSAA prevádzkovaný vrátane údajov a dostupný používateľom.

**„Profylaktika aplikačnej vrstvy IS GSAA“ -** predstavuje činnosť Dodávateľa, ktorou sa vykonáva správa a údržba IS GSAA. Tieto činnosti sa vykonávajú pravidelne počas bežnej prevádzky, pomocou vzdialeného bezpečného prístupu k IS GSAA s cieľom preventívne identifikovať možné problémy a zamedziť havarijným situáciám. Ide zväčša o monitorovanie a kontrolovanie parametrov HW, SW a IS GSAA na základe profylaktického plánu.

**„Reakčná doba“ -** predstavuje maximálny prípustný čas v ČH plynúci Dodávateľovi od okamihu schválenia záznamov k podnetu Objednávateľom vykonaných Dodávateľom počas prvej odozvy v Helpdesku po začiatok výkonu poskytovania služieb súvisiacich s vyriešením podnetu. Reakčná doba závisí od kategórie podnetu. Reakčná doba sa uvádza v Prílohe č. 1 tejto Rámcovej dohody pre podnet klasifikovaný ako incident. Reakčná doba pre ostatné podnety bude stanovená dohodou medzi Zmluvnými stranami.

**„Testovacie prostredie“ -** konfiguráciou kopíruje prevádzkové prostredie IS GSAA, aby všetky softvérové zásahy do IS GSAA, záťažové testy, funkčné testy a pod. zobrazovali skutočné výsledky zodpovedajúce reálnemu prevádzkovému výkonu produktívnej prevádzky IS GSAA.

**„Zabezpečenie náhradného riešenia“ -** predstavuje zabezpečenie dočasného režimu funkčnosti IS GSAA. vytvorením náhradného postupu bez podstatného vplyvu na zvýšené personálne alebo časové nároky na strane Dodávateľa.

**„Subdodávateľ“** - Je tretia osoba, ktorú je Dodávateľ oprávnený použiť na plnenie predmetu Rámcovej dohody podľa podmienok uvedených v tejto Rámcovej dohode.

**„Pracovníci Dodávateľa“** -Sú pracovníci určení Dodávateľom na plnenie predmetu Rámcovej dohody.

**„Oprávnení zamestnanci Objednávateľa“** - Sú zamestnanci Objednávateľa určení Objednávateľom na špecifikovanie a zadávanie incidentov a požiadaviek, využívanie jednotlivých Služieb, potvrdzovanie pracovných výkazov podľa tejto Rámcovej dohody a poskytovanie potrebnej súčinnosti Dodávateľovi na plnenie jeho zmluvných povinností vyplývajúcich mu z Rámcovej dohody.

**„Riadiaci výbor“** - Rozumie sa výbor, ktorého členovia sú nominovaní každou Zmluvnou stranou a do ktorého pôsobnosti patrí vykonávanie zásadných činností v rámci zabezpečovania Rámcovej dohody; štruktúra a pôsobnosť Riadiaceho výboru sú detailne špecifikované v článku XII. tejto Rámcovej dohody.

## Článok IV.

## Predmet Rámcovej dohody

### Dodávateľ poskytne Objednávateľovi tovary a služby spojené so servisnou podporou, prevádzkou, údržbou a rozvojom IS GSAA, so zabezpečením opráv, chýb a vývoja podľa požiadaviek Objednávateľa (ďalej len „**Služby**“), ktoré sú bližšie špecifikované v Prílohe č. 1 tejto Rámcovej dohody a Objednávateľ uhradí za ich vykonávanie Dodávateľovi cenu podľa článku VIII. tejto Rámcovej dohody.

4.2. Za Služby sú považované:

a) Servisná podpora APV ako Služba č. 1

b) Servisná podpora licencií a platforma ESRI ako Služba č. 2

c) Helpdesk ako Služba č. 3

d) Zabezpečenie zvýšenej pohotovosti a školení ako Služba č. 4

e) Vývoj APV ako Služba č. 5

pričom ich bližšia špecifikácia je uvedená v Prílohe č. 1 tejto Rámcovej dohody.

4.3. Servisná podpora APV zahŕňa v sebe prevádzku, údržbu a rozvoj pre aplikačné programové vybavenie IS GSSA, ktorého súčasťou sú nasledovné moduly ako IS GSAA – CORE, IS GSAA – INTERGRÁCIA PRE IACS, IS GSAA INTEGRÁCIA PRE TRETIE STRANY, IS GSAA – PORTÁL, IS GSAA – ADMIN, IS GSAA – TERMINÁLOVÝ KLIENT, IS GSAA – AMS, IS GSAA – LPIS, pričom ich bližšia špecifikácia je uvedená v Prílohe č. 1 tejto Rámcovej dohody.

**Článok V.**

## Povinnosti Dodávateľa

### Dodávateľ sa zaväzuje poskytovať Služby podľa Rámcovej dohody a dodržať lehoty, rozsah, kvalitu a povinnosti stanovené v Rámcovej dohode a zaväzuje sa pri plnení predmetu Rámcovej dohody postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo s prihliadnutím na všetky okolnosti musí poznať. Dodávateľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu tejto Rámcovej dohody.

### Dodávateľ sa zaväzuje pri podpise tejto Rámcovej dohody preukázať potvrdenie alebo certifikát resp. iný doklad, potvrdeným od Zhotoviteľa diela IS GSSA, ktorým je spoločnosť IrcGEO Information Systems, spol. s r.o., so sídlom: Blagoevova 9, 851 04 Bratislava, IČO: 31 354 882 (ďalej len „Spoločnosť“), že je registrovaným/autorizovaným partnerom Spoločnosti resp. predloží doklad/čestné vyhlásenie, že je zhotoviteľom IS GSAA v slovenskom jazyku, potvrdzujúci skutočnosť, že je oprávnený poskytovať služby systémovej a aplikačnej podpory IS GSAA a služby rozvoja IS GSAA, za ktoré sa považuje aj predávať, konfigurovať, inštalovať, modifikovať, rozvíjať, testovať IS GSAA na území Slovenskej republiky. Dodávateľ sa zároveň zaväzuje pri podpise tejto Rámcovej dohody preukázať potvrdenie alebo certifikát alebo iný doklad potvrdeným výrobcom softvérovej platformy ArcGIS, spoločnosťou Esri Inc., so sídlom Redlans, Kalifornia, Spojené štáty (ďalej len „výrobca“) v slovenskom jazyku v súlade s licenčnou politikou, potvrdzujúci skutočnosť, že je autorizovaným a/alebo certifikovaným partnerom výrobcu a je oprávnený poskytovať služby maintenance softvérovej platformy Esri ArcGIS na území Slovenskej republiky.

### Dodávateľ sa zaväzuje udržiavať IS GSAA Objednávateľa v súlade s podmienkami stanovenými touto Rámcovou dohodou a dodanou dokumentáciou a v prípade schválených zmien IS GSAA Objednávateľa udržiavať aktuálnosť tejto dokumentácie. Zároveň sa zaväzuje zabezpečovať funkčnosť IS GSAA v súlade s platnou legislatívnou EÚ a SR najmä tým, že priebežne sa zaväzuje monitorovať vývoj legislatívy súvisiacej s poskytovaním Služieb, identifikuje tie legislatívne úpravy, ktoré môžu mať dopad na IS GSAA, zaväzuje sa analyzovať technické aspekty týchto dopadov na IS GSAA a na jeho prevádzku na úrovni dopadov na procesy Objednávateľa.

### Dodávateľ sa zaväzuje na základe požiadavky Objednávateľa zaslanej Dodávateľovi preukázateľným spôsobom prostredníctvom elektronických prostriedkov, poskytovať súčinnosť ostatným dodávateľom Objednávateľa.

### Dodávateľ sa zaväzuje rešpektovať autorské práva k materiálom poskytnutým Objednávateľom a všetky poskytnuté materiály vrátiť po použití späť Objednávateľovi, pokiaľ sa Zmluvné strany nedohodnú inak. Dodávateľ a Subdodávatelia majú právo vynášať údaje, materiály a zariadenia patriace Objednávateľovi z priestorov Objednávateľa len na základe písomného súhlasu Oprávneného zamestnanca Objednávateľa. Dodávateľ a Subdodávatelia nesmú vynášať údaje, materiály a zariadenia patriace Objednávateľovi zo svojho technologického prostredia, priestorov do iných prostredí a priestorov patriacich tretím stranám bez predchádzajúceho písomného súhlasu Objednávateľa.

### Dodávateľ sa zaväzuje udržiavať vlastné vývojové prostredie identické s prostredím produkčnej prevádzky Objednávateľa a odborne spôsobilý vývojový tím pracovníkov.

### Dodávateľ sa zaväzuje na základe požiadavky Objednávateľa zaevidovanej v HelpDesk systéme Dodávateľa alebo na základe požiadavky zaslanej Dodávateľovi iným preukázateľným spôsobom prostredníctvom elektronických prostriedkov, poskytovať súčinnosť pri výkone kontroly/auditu/overovania u Objednávateľa súvisiaceho s dodávanými Službami.

### Dodávateľ sa zaväzuje poskytnúť súčinnosť a realizovať odstránenie auditných zistení IS GSAA na základe požiadavky zaslanej Dodávateľovi preukázateľným spôsobom prostredníctvom elektronických prostriedkov .

### Dodávateľ sa zaväzuje neodkladne písomne alebo iným vhodne preukázateľným spôsobom informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie Služieb alebo ktoré vyšli najavo v súvislosti s poskytovaním Služieb, najmä o prípadných zistených vadách a nedostatkoch IS GSAA Objednávateľa, pričom súčasne je povinný navrhovať opatrenia potrebné pre ich odstránenie v súlade s touto Rámcovou dohodou.

### Dodávateľ sa zaväzuje predložiť Objednávateľovi písomne vypracovaný zoznam Pracovníkov Dodávateľa v lehote do pätnástich (15) dní od účinnosti tejto Rámcovej dohody. V prípade plánovanej zmeny v zozname Pracovníkov Dodávateľa je Dodávateľ povinný o tejto skutočnosti informovať písomne Objednávateľa najneskôr päť (5) pracovných dní pred touto zmenou, pričom Dodávateľ je povinný predložiť Objednávateľovi aktualizovaný zoznam Pracovníkov Dodávateľa. Zmena voči Objednávateľovi je účinná momentom, keď sa o tejto zmene Objednávateľ dozvedel.

### Dodávateľ sa zaväzuje, že bezodkladne písomne oznámi Objednávateľovi, ak bude na neho vyhlásený konkurz, bude povolená reštrukturalizácia, alebo vstúpi do likvidácie alebo stratí spôsobilosť byť zapísaný v Registri partnerov verejného sektora.

### Dodávateľ sa zaväzuje, že strpí výkon kontroly/auditu/overovania súvisiaceho s dodávanými Službami počas účinnosti tejto Rámcovej dohody zo strany oprávnených osôb (ďalej aj ako „**Kontrola oprávnenými osobami**“). Oprávnené osoby na výkon kontroly/auditu/overovania sú najmä:

### Poskytovateľ podpory/príspevku, (PPA a MPRV SR) a ním poverené osoby,

### Najvyšší kontrolný úrad SR, Úrad vládneho auditu,

### Certifikačný orgán a ním poverené osoby,

### Splnomocnení zástupcovia Európskej Komisie a Európskeho dvora audítorov.

### Objednávateľ sa zaväzuje minimálne jeden (1) mesiac pred výkonom kontroly/auditu/overovania súvisiaceho s dodávanými Službami informovať Dodávateľa o zámere vykonať kontrolu/audit/overovanie s uvedením termínu a miesta Kontroly oprávnenými osobami, jej obsahu, formy a predpokladaného rozsahu súčinnosti požadovanej zo strany Dodávateľa. Pokiaľ Objednávateľ z objektívnych príčin nemôže dodržať dojednanú lehotu na oznámenie Kontroly oprávnenými osobami, zaväzuje sa informovať Dodávateľa o tejto kontrole v rozsahu podľa predchádzajúcej vety bezodkladne potom, ako sa o zámere vykonať Kontrolu oprávnenými osobami dozvie.

### Dodávateľ sa zaväzuje po zadaní požiadavky na opravu resp. zásah do IS GSAA vždy vykonať analýzu dopadov na jednotlivé časti IS GSAA. Analýza dopadov musí obsahovať aj zhodnotenie možných rizík z hľadiska dôvernosti, dostupnosti a integrity dát. Táto analýza dopadov bude súčasťou funkčnej špecifikácie ku každej požiadavke na opravu resp. zásahu do IS GSAA.

### Dodávateľ je povinný udržiavať aktuálnosť zdrojových kódov a používateľskej, servisnej a administrátorskej dokumentácie, prípadne jej doplnky vzniknuté počas plnenia tejto Rámcovej dohody, a to v súlade s aktuálnym stavom IS GSAA Objednávateľa, ako aj udržiavať a aktualizovať integračnú dokumentáciu s externými systémami a pri každej zmene zdrojového kódu IS GSAA Objednávateľa alebo na základe žiadosti Objednávateľa bezodkladne najneskôr však do troch dní odovzdať Objednávateľovi aktuálnu verziu zdrojových kódov spolu s príslušným a aktuálnym heslom resp. kľúčom k odovzdávanému zdrojovému kódu (spolu s komentármi a použitými knižnicami prislúchajúcimi ku kódu) a dátového modelu, vrátane metamodelu nákresu v BDA na CD/DVD nosiči alebo iným vhodným spôsobom dohodnutým Zmluvnými stranami v editovateľnej forme spolu s aktuálnou technickou, prevádzkovou a užívateľskou dokumentáciou, a to takým spôsobom, aby sa Objednávateľ stal jediným a výhradným disponentom so všetkými informáciami zhromaždenými alebo získanými počas prevádzky IS GSAA Objednávateľa. Zdrojové kódy musia byť zabezpečené heslom, spustiteľné a čitateľné v prostredí Objednávateľa. Pre odstránenie akýchkoľvek pochybností sa povinnosť Dodávateľa upravená v tomto bode Rámcovej dohody považuje za splnenú potvrdením Objednávateľa o prevzatí dodaných zdrojových kódov riadne spustiteľných a čitateľných v prostredí Objednávateľa. Dodávateľ je povinný odovzdať zdrojový kód, servisnú a administrátorskú dokumentáciu v rozsahu a spôsobom uvedeným vyššie zároveň aj ku dňu skončenia tejto Rámcovej dohody. Porušenie ktorejkoľvek z povinností upravených v tomto bode Rámcovej dohody zo strany Dodávateľa sa považuje za podstatné porušenie tejto Rámcovej dohody.

### Dodávateľ sa zaväzuje vykonávať zmeny v IS GSAA tak, aby boli dodržané pravidlá podľa medzinárodných štandardov ISO 27001 a ISO 27002, ktorými je viazaný Objednávateľ.

### Dodávateľ je povinný pri poskytovaní Služieb podľa tejto Rámcovej dohody zohľadňovať povinnosti vyplývajúce z Vyhlášky č. 85/2020 Z.z. o riadení projektov, Vyhlášky č. 78/2020 Z.z. o štandardoch pre informačné technológie verejnej správy a Vyhlášky č. 179/2020 Z.z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy Úradu podpredsedu vlády Slovenskej republiky pre investície a informatizáciu.

### Dodávateľ vyhlasuje, že v čase uzatvorenia Rámcovej dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o registri partnerov verejného sektora**“) a tieto povinnosti bude mať splnené počas celej doby platnosti a účinnosti tejto Rámcovej dohody.

### Dodávateľ vyhlasuje, že je poistený pre prípad zodpovednosti za škodu spôsobenú pri poskytovaní plnenia podľa tejto Rámcovej dohody, čo preukázal Objednávateľovi pri uzatvorení Rámcovej dohody predložením platnej a účinnej poistnej zmluvy na poistenie zodpovednosti za škodu vzniknutú v súvislosti s poskytovaním plnenia podľa tejto Rámcovej dohody na minimálnu poistnú sumu 1 000 000 EUR (slovom: jeden milión euro), alebo ekvivalent v inej mene, alebo poistným certifikátom. Dodávateľ sa zaväzuje toto poistné krytie udržiavať počas celej doby trvania Rámcovej dohody a na výzvu Objednávateľa je povinný túto skutočnosť preukázať.

### Dodávateľ sa zaväzuje niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto Rámcovej dohody a/alebo príslušných právnych predpisov.

1. Dodávateľ počas prvých troch mesiacov odo dňa nadobudnutia účinnosti Rámcovej dohody preberie od súčasného dodávateľa know-how o všetkých bežiacich komponentoch a technických službách riešenia. Preberie do správy všetky bežiace aplikácie preberie starostlivosť o serverové prostredie IS GSSA, softvérové záplaty a manažment nasadzovania zmien.

**Článok VI.**

## Povinnosti Objednávateľa

### Objednávateľ sa zaväzuje zaistiť podľa Rámcovej dohody súčinnosť, ktorú je oprávnene možné považovať za obvyklú a primeranú. Touto súčinnosťou sa rozumie najmä poskytovanie informácií v potrebnom rozsahu na identifikáciu príčin neštandardného správania IS GSAA, poskytovanie informácií potrebných na zapracovanie legislatívnych opráv a/alebo doplnení IS GSAA a spolupráca pri testovaní zapracovaných zmien.

### Objednávateľ sa zaväzuje zabezpečiť prístup Pracovníkom Dodávateľa k IS GSAA v nevyhnutnom a primeranom rozsahu na vykonávanie Služieb v rozsahu predmetu Rámcovej dohody.

### Objednávateľ sa zaväzuje predložiť Dodávateľovi písomne vypracovaný zoznam Oprávnených zamestnancov Objednávateľa v lehote do pätnástich (15) dní od účinnosti tejto Rámcovej dohody. V prípade zmeny v zozname Oprávnených zamestnancov Objednávateľa je Objednávateľ povinný o tejto skutočnosti informovať písomne Dodávateľa bezodkladne po uskutočnenej zmene, pričom je Objednávateľ povinný predložiť Dodávateľovi aktualizovaný zoznam Oprávnených zamestnancov Objednávateľa. Zmena voči Dodávateľovi je účinná momentom, keď sa o tejto zmene dozvedel.

### Objednávateľ nahlasuje všetky vady/incidenty vhodným preukázateľným spôsobom prostredníctvom elektronických prostriedkov.

### Objednávateľ prostredníctvom Oprávneného zamestnanca Objednávateľa e-mailom potvrdí svoj súhlas do štyroch (4) hodín v rámci pracovnej doby a do dvanástich (12) hodín mimo pracovných hodín Objednávateľa s výkonom Služby Pracovníkov Dodávateľa vyžadujúcou fyzický prístup (prístup do priestorov), alebo logický prístup (prístup k databázam a informačným systémom) na základe písomnej alebo emailovej požiadavky Dodávateľa. Dodávateľ zabezpečí realizáciu Služby až po doručení písomného súhlasu Objednávateľa Dodávateľovi. Písomný súhlas môže mať formu listu, alebo emailu zaslaného príslušnému projektovému manažérovi Dodávateľa.

### V prípade kritického incidentu v zmysle Prílohy č. 1 je Objednávateľ prostredníctvom Oprávneného zamestnanca Objednávateľa povinný emailom alebo telefonicky potvrdiť svoj súhlas s fyzickým a/alebo logickým prístupom na základe požiadavky Dodávateľa bez zbytočného odkladu.

### Objednávateľ sa zaväzuje odovzdať Dodávateľovi na základe jeho požiadania zdrojové kódy k IS GSAA a to na základe Zmluvy o dielo č. 220316/173 a Licenčnej zmluvy číslo 163/2016/NPPC.

### Objednávateľ sa zaväzuje odovzdať Dodávateľovi aktuálne verzie užívateľskej, technickej a prevádzkovej dokumentácie k IS GSAA.

**Článok VII.**

**Spôsob uzatvárania čiastkových zmlúv**

1. Návrh na uzatvorenie čiastkovej zmluvy na čerpanie Služieb v zmysle tejto Rámcovej dohody môže dať výlučne Objednávateľ. Predmetný návrh je Dodávateľovi doručený prostredníctvom systému Helpdesk, prípadne inou vhodnou písomnou formou v zmysle tejto Rámcovej dohody (písomne, emailom, telefonicky).
2. Podstatnou náležitosťou každej čiastkovej zmluvy je označenie Zmluvných strán, presná špecifikácia požadovaného tovaru/služby, termín plnenia, miesto plnenia a cena určená spôsobom stanoveným v tejto Rámcovej dohode.
3. Dodávateľ sa zaväzuje akceptovať návrh na uzavretie čiastkovej zmluvy Objednávateľa vyhotovený a doručený v súlade a podmienkami dohodnutými v tejto Rámcovej dohode. Dodávateľ sa zaväzuje akceptovaný návrh na uzavretie čiastkovej zmluvy doručiť Objednávateľovi na adresu určenú Objednávateľom, najneskôr však do piatich pracovných dní od dňa doručenia návrhu na uzavretie čiastkovej zmluvy.
4. Čiastková zmluva sa považuje za uzavretú okamihom doručenia akceptovanej čiastkovej zmluvy Objednávateľovi.
5. Za účelom plnenia ustanovení tohto článku Rámcovej dohody sa Dodávateľ zaväzuje Objednávateľovi odprezentovať funkčný systém Helpdesk fungujúci na webovom rozhraní a odovzdať prístupové mená a heslá k vytvoreným používateľským kontám k IS GSAA , a to všetko do desiatich pracovných dní odo dňa nadobudnutia účinnosti Rámcovej dohody. Porušenie tejto povinnosti je považované za podstatné porušenie Rámcovej dohody, na základe čoho môže Objednávateľ odstúpiť od tejto Rámcovej dohody v zmysle článku XVIII. tejto Rámcovej dohody.
6. Vlastnícke právo k tovaru/služby nadobúda Objednávateľ úplným zaplatením dohodnutej ceny za daný tovar/službu Dodávateľovi na základe tejto Rámcovej dohody.
7. Dodávateľ poskytuje záruku 12 mesiacov odo dňa podpisu akceptačného protokolu na každý vyriešený a implementovaný podnet v IS GSSA, okrem podnetov klasifikovaných ako požiadavka na zmenu, za ktorú poskytuje záruku 24 mesiacov odo dňa podpisu akceptačného protokolu.

**Článok VIII.**

## Rozsah, spôsob a cena poskytovaných Služieb

### Zmluvné strany sa dohodli na cene za poskytované Služby v zmysle tejto Rámcovej dohody v súlade so zákonom č. 18/1996 Z.z. o cenách v platnom znení. Celková cena poskytovaných tovarov/služieb v rozsahu tejto Rámcovej dohody je dohodnutá vo výške ........................... Eur bez DPH (slovom: ................. Eur bez DPH počas platnosti tejto Rámcovej dohody.

### Cena za poskytovanie Služby č. 1 definovanej v Prílohe č. 1 tejto Rámcovej dohody je dohodnutá vo výške ....... Eur bez DPH (slovom: ........................eur bez DPH)

1. Cena za poskytovanie Služby č. 2 definovanej v Prílohe č. 1 tejto Rámcovej dohody je dohodnutá vo výške ....... Eur bez DPH (slovom: ........................eur bez DPH)
2. Cena za poskytovanie Služby č. 3 definovanej v Prílohe č. 1 tejto Rámcovej dohody je dohodnutá vo výške ....... Eur bez DPH (slovom: ........................eur bez DPH)
3. Cena za poskytovanie Služby č. 4 definovanej v Prílohe č. 1 tejto Rámcovej dohody je dohodnutá vo výške ....... Eur bez DPH (slovom: ........................eur bez DPH)
4. Cena za poskytovanie Služby č. 5 definovanej v Prílohe č. 1 tejto Rámcovej dohody je dohodnutá vo výške ....... Eur bez DPH (slovom: ........................eur bez DPH)
5. Ceny sú uvedené bez dane z pridanej hodnoty v mene Euro. K fakturovaným cenám bude uplatnená DPH v zmysle platných právnych predpisov v čase fakturácie.
6. Ceny sú nemenné počas celej doby platnosti Rámcovej dohody a zahŕňajú všetky oprávnene vynaložené náklady Dodávateľa súvisiace s plnením predmetu tejto Rámcovej dohody.
7. Zmluvné strany sa dohodli, že Dodávateľ poskytne v rámci Služieb súčinnosť (ďalej len „**Súčinnosť na účely novej zákazky**“) Objednávateľovi a/alebo dodávateľovi, s ktorým bude ako s úspešným uchádzačom verejného obstarávania (ďalej len „**Dodávateľ novej zákazky**“) vyhláseného Objednávateľom na poskytovanie identických alebo podobných služieb ako sú Služby podľa tejto Rámcovej dohody uzavretá nová zmluva (ďalej len „**Nová zmluva**“). Súčinnosť na účely novej zákazky bude Dodávateľom poskytovaná v období najmenej 6 mesiacov pred ukončením tejto Rámcovej dohody. Požiadavku na začatie poskytovania Súčinnosti na účely novej zákazky je Objednávateľ povinný adresovať Dodávateľovi najneskôr 10 pracovných dní pred požadovaným začatím poskytovania Súčinnosti na účely novej zákazky.
8. Dodávateľ je povinný e-mailom na adresu podľa článku XV. tejto Rámcovej dohody doručovať Objednávateľovi mesačne pracovný výkaz o vykonaných Službách členený na jednotlivé služby Č. 1, Č. 3, Č. 4, Č. 5, v termíne do piateho (5.) kalendárneho dňa nasledujúceho kalendárneho mesiaca (ďalej len „**Pracovný výkaz o Službách**“).
9. Dodávateľ je povinný v rámci služieb Č. 1, Č. 3, Č. 4, Č. 5 vytvárať kontrolné listy, v ktorých budú uvedené zrealizované činnosti Pracovníkom Dodávateľa a zaznamenané ich výsledky (ďalej len „**Kontrolný list**“). Kontrolné listy je Dodávateľ povinný doručovať Objednávateľovi mesačne v termíne do piateho (5.) kalendárneho dňa nasledujúceho kalendárneho mesiaca.
10. V prípade, ak Objednávateľ v lehote dvoch (2) kalendárnych dní odo dňa predloženia Pracovného výkazu Kontrolný list neschváli a ani nedoručí Dodávateľovi v tejto lehote odôvodnené písomné pripomienky voči poskytnutým Službám, má sa za to, že poskytnuté Služby boli akceptované. Pri odmietnutí akceptácie kontrolného listu Dodávateľovi je Objednávateľ povinný poslať emailom zdôvodnenie odmietnutia a to v lehote do dvoch (2) pracovných dní.
11. Výkony Dodávateľa realizované v rámci Služieb sú ocenené sadzbou \_\_\_\_\_\_\_ EUR bez DPH za Človekohodinu, t. j. sadzbou \_\_\_\_\_\_\_ EUR s DPH za Človekohodinu. Cena za Služby je stanovená ako súčin hodinovej sadzby podľa predchádzajúcej vety a počtu Človekohodín v rámci Služieb v danom mesiaci.
12. Celková cena za Služby uvedené v bode 8.1. je definovaná ako maximálny rámec, ktorý môže Objednávateľ objednať. Pre odstránenie akýchkoľvek pochybností Objednávateľ nie je povinný vyčerpať celý maximálny rámec uvedený v bode 8.1. tejto Rámcovej dohody a Dodávateľ nemá právny nárok na vyčerpanie celého maximálneho rámca uvedeného v  bode 8.1. zo strany Objednávateľa.
13. Objednávateľ je povinný uhrádzať cenu za Služby podľa vystavených objednávok. Dodávateľ je oprávnený fakturovať cenu za Služby vždy v kalendárnom mesiaci nasledujúcom po príslušnom kalendárnom mesiaci, v ktorom boli Služby poskytované. Neoddeliteľnou prílohou faktúry sú Kontrolné listy, Pracovné výkazy o Službách a príslušné objednávky, ak v tejto Zmluve nie je uvedené inak.
14. Lehota splatnosti faktúr je tridsať (30) kalendárnych dní a začína plynúť dňom nasledujúcim po dni, v ktorom boli faktúry doručené Objednávateľovi.
15. Všetky platby Objednávateľa v prospech Dodávateľa budú poukázané na bankový účet Dodávateľa, ktorý je uvedený v článku I. tejto Rámcovej dohody alebo ktorý Dodávateľ oznámil Objednávateľovi.
16. Ak faktúra nebude obsahovať všetky náležitosti daňového dokladu alebo bude inak nesprávne vystavená, Objednávateľ je oprávnený ju vrátiť Dodávateľovi do piatich (5) pracovných dní od jej doručenia na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry Dodávateľom Objednávateľovi.
17. Cena za poskytovanie Služieb podľa tejto Rámcovej dohody bude hradená zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc PRV SR 2014-2022. Všetka dokumentácia súvisiaca s plnením tejto Rámcovej dohody bude viditeľne označená symbolom Únie v súlade s grafickými normami podľa prezentácie na adrese: <http://europa.eu/about-eu/basic-information/symbols/flag/index_sk.htm>, spolu s vysvetlením úlohy Únie prostredníctvom tohto znenia: Európsky poľnohospodársky fond pre rozvoj vidieka: Európa investuje do vidieckych oblastí, logo Objednávateľa a  logo Programu rozvoja vidieka  podľa Manuálu pre informovanie a komunikáciu v rámci Programu rozvoja vidieka SR 2014 - 2022.

**Článok IX.**

## Miesto poskytovania Služieb

### Miestom poskytovania Služieb je sídlo Objednávateľa - Hraničná 12, 815 26 Bratislava.

### Poskytovanie Služieb je možné aj prostredníctvom zabezpečeného vzdialeného prístupu cez internet do testovacieho a produkčného prostredia Objednávateľa.

## Článok X.

## Pravidlá riadenia informačnej bezpečnosti

### Dodávateľ sa zaväzuje postupovať v súlade s politikou informačnej bezpečnosti a ostatnou bezpečnostnou dokumentáciou Objednávateľa v rozsahu, v ktorom s ňou Objednávateľ Dodávateľa vopred riadne oboznámi, a to hlavne za účelom zabezpečenia informačnej bezpečnosti pri fyzickom aj logickom prístupe k IS GSAA a plánu obnovy IS GSAA. Dodávateľ sa tiež zaväzuje postupovať v súlade s internými riadiacimi aktmi Objednávateľa pre riešenie a nahlasovanie vád/incidentov IS GSAA, a to v rozsahu, v ktorom s nimi Objednávateľ Dodávateľa vopred preukázateľne oboznámil. V rámci vykonávania Služieb v zmysle Rámcovej dohody ide najmä o:

* opis každej činnosti, ktorá má byť Pracovníkom Dodávateľa sprístupnená a vykonávaná v rámci IS GSAA,
* dohodu o riadení prístupu a používaní jedinečných identifikátorov pre Pracovníkov Dodávateľa pri vstupe do IS GSAA,
* aktualizovanie a udržiavanie menného zoznamu Pracovníkov Dodávateľa autorizovaných pre používanie Služieb IS GSAA,
* právo Objednávateľa monitorovať prácu Pracovníkov Dodávateľa, vykonávanie auditu ich činnosti alebo ponechanie vykonania takéhoto auditu tretej strane.

### Dodávateľ sa zaväzuje vykonať všetky dostupné opatrenia na zabezpečenie toho, aby nemohlo dôjsť ku strate dát, k poškodeniu zariadení, alebo k neočakávanému prerušeniu prevádzky v súvislosti so servisnými prácami vykonávanými na IS GSAA. V prípade, že napriek preukázateľným opatreniam zo strany Dodávateľa dôjde ku strate dát, k poškodeniu zariadení, alebo k neočakávanému prerušeniu prevádzky v súvislosti s prácami v IS GSAA, Dodávateľ sa zaväzuje neodkladne o tom informovať manažéra pre informačnú bezpečnosť Objednávateľa emailom na: \_\_\_\_\_\_\_\_\_\_ aj telefonicky na tel. č.:\_\_\_\_\_\_\_\_\_\_\_\_\_\_ (prípadne SMS správou, ak je Objednávateľ nedostupný) najneskôr však do jednej hodiny počas pracovnej doby Objednávateľa. Objednávateľ sa zaväzuje Dodávateľovi bezodkladne emailom potvrdiť príjem emailu a SMS správy od Dodávateľa podľa predchádzajúcej vety. V prípade havárie IS GSAA, kedy Objednávateľ nemôže využívať IS GSAA, sa Dodávateľ zaväzuje vyvinúť maximálne úsilie, aby navrátil IS GSAA do stavu pred neočakávaným prerušením prevádzky.

### Dodávateľ sa zaväzuje rešpektovať počas výkonu prác operatívne pokyny manažéra pre informačnú bezpečnosť Objednávateľa a Oprávnených zamestnancov Objednávateľa.

### Dodávateľ sa zaväzuje spracovať a kontinuálne udržiavať aktuálny zoznam Pracovníkov Dodávateľa. Dodávateľ sa zaväzuje uschovať poučenie Pracovníkov Dodávateľa, na formulároch „Poučenie tretích strán“, ktorý Objednávateľ poskytne Dodávateľovi do pätnástich (15) dní od účinnosti tejto Rámcovej dohody.

### Objednávateľ sa zaväzuje poskytovať Dodávateľovi informácie o politike informačnej bezpečnosti a ostatnej bezpečnostnej dokumentácii v rozsahu nevyhnutnom pre plnenie záväzkov Dodávateľa vyplývajúcich z Rámcovej dohody.

### Ak Dodávateľ požaduje výnimku z bezpečnostných požiadaviek Objednávateľa, je nutné, aby predložil manažérovi pre informačnú bezpečnosť Objednávateľa žiadosť e-mailom s odôvodnením tejto výnimky. Dodávateľ sa zaväzuje rešpektovať rozhodnutie Objednávateľa.

### Dodávateľ sa zaväzuje nemeniť bezpečnostné a konfiguračné nastavenia IS GSAA bez písomného súhlasu manažéra pre informačnú bezpečnosť.

### Objednávateľ sa zaväzuje bez predchádzajúceho písomného súhlasu Dodávateľa nevykonávať zmeny v konfiguráciách IS GSAA a nezmeniť hardvérové vybavenie, na ktorom je nasadený IS GSAA. Objednávateľ sa ďalej zaväzuje dodržiavať Dodávateľom odporúčané hardvérové požiadavky. Všetky opravy vykonané Objednávateľom na základe písomného súhlasu Dodávateľa podľa vyššie uvedeného sa Objednávateľ zaväzuje zaznamenávať formou logov do vyhradeného adresára, ktorý bude sprístupnený Dodávateľovi. Objednávateľ berie na vedomie, že v prípade nedodržania povinností uvedených v predchádzajúcich vetách tohto bodu Rámcovej dohody sa môže obmedziť funkčnosť IS GSAA, resp. sa môžu vyskytnúť vady/incidenty IS GSAA a Dodávateľ v tomto prípade nezodpovedá za vady/incidenty IS GSAA a za škodu spôsobenú porušením povinností Objednávateľa.

### Objednávateľ sa zaväzuje zabezpečiť technické, bezpečnostné a administratívne podmienky pre oddelenie testovacieho a produktívneho prostredia IS GSAA.

### Dodávateľ sa zaväzuje zachovať mlčanlivosť o všetkých informáciách, ktoré mu budú sprístupnené v rámci plnenia predmetu Rámcovej dohody. Pracovníci Dodávateľa, prichádzajúci do styku s týmito informáciami, musia byť poučení o povinnostiach ochrany údajov a záväzku mlčanlivosti o údajoch, s ktorými môžu prísť do styku počas výkonu prác u Objednávateľa, ako aj o bezpečnostných požiadavkách vyplývajúcich z Rámcovej dohody a z formuláru „Poučenie tretích strán“.

### Pracovníci Dodávateľa môžu pripojiť nové zariadenia do siete Objednávateľa (napr. notebook) len po predchádzajúcom súhlase manažéra pre informačnú bezpečnosť Objednávateľa, len na nevyhnutne potrebnú dobu a s rešpektovaním prípadných obmedzení spojených so súhlasom (napr. antivírová kontrola) a v súlade s formulárom „Poučenie tretích strán“. Pripojenie takéhoto zariadenia bude uvedené v Kontrolnom liste spolu s odôvodnením nutnosti pripojenia takéhoto zariadenia (v rozsahu názov terminálu, pridelená IP adresa a MAC adresa).

### Prípadné zistenia o bezpečnostných nedostatkoch IS GSAA Objednávateľa, ako aj zistenia či podozrenia o výskyte bezpečnostných incidentov, je povinný Dodávateľ bezodkladne ohlásiť e-mailom manažérovi pre informačnú bezpečnosť najneskôr však do štyroch (4) hodín po zistení nedostatku alebo bezpečnostného incidentu IS GSAA. Objednávateľ sa zaväzuje Dodávateľovi bezodkladne emailom potvrdiť príjem emailu od Dodávateľa podľa predchádzajúcej vety.

**Článok XI.**

## Úroky z omeškania, zmluvné pokuty a sankcie

### V prípade omeškania Objednávateľa so zaplatením faktúry je Dodávateľ oprávnený fakturovať Objednávateľovi úrok z omeškania v súlade s príslušnými právnymi predpismi.

### V prípade, ak Dodávateľ poruší svoje zmluvné povinnosti:

* podľa bodu 5.14 Zmluvy, je Objednávateľ oprávnený fakturovať zmluvnú pokutu vo výške 100.000,- € za každé takéto porušenie;
* podľa bodov 5.2., 5.3., 5.4., 5.5., 5.6., 5.7., 5.8., 5.9., 5.10., 5.12., 10.2., 10.4., 10.7., 10.10. a 10.11. Rámcovej dohody, je Objednávateľ oprávnený Dodávateľovi fakturovať zmluvnú pokutu vo výške 1000,00 EUR za každý deň porušenia ktorejkoľvek z uvedených povinností, maximálne v súhrne do výšky 50.000 EUR mesačne,
* podľa bodu 5.1 Rámcovej dohody, je Objednávateľ oprávnený Dodávateľovi fakturovať zmluvnú pokutu vo výške 5% z ceny za Služby, s ktorými je v omeškaní alebo ktoré neposkytuje riadne v zmysle predmetného ustanovenia Rámcovej dohody, a to za každý deň porušenia predmetnej povinnosti,
* na úseku ochrany osobných údajov a/alebo kybernetickej bezpečnosti, je Objednávateľ oprávnený Dodávateľovi fakturovať zmluvnú pokutu vo výške 50.000,- €.

### Sumy v bode 11.2 sú uvedené bez dane z pridanej hodnoty, ktorá sa bude určovať podľa všeobecne záväzných právnych predpisov platných v čase poskytnutia zdaniteľného plnenia. Celková suma všetkých zmluvných pokút a úrokov z omeškania, ktoré bude Dodávateľ alebo Objednávateľ povinný zaplatiť podľa tejto Rámcovej dohody, neprekročí 100 % z celkovej ceny Služieb dohodnutých touto Rámcovou dohodou.

### Podkladom pre zaplatenie zmluvnej pokuty je faktúra vystavená Zmluvnou stranou s lehotou splatnosti tridsiatich (30) dní odo dňa jej doručenia druhej Zmluvnej strane. Zaplatením zmluvnej pokuty nie je dotknuté právo poškodenej Zmluvnej strany na náhradu škody vo výške presahujúcej zaplatenú zmluvnú pokutu. Zmluvné strany sa vzájomne dohodli, že Objednávateľ je oprávnený si započítať zmluvnú pokutu s nárokom Dodávateľa na odmenu za poskytnuté Služby v zmysle tejto Rámcovej dohody.

**Článok XII.**

## Riadiaci výbor

### Pre účely organizácie poskytovania Služieb Zmluvné strany do piatich (5) pracovných dní od nadobudnutia účinnosti Rámcovej dohody vymenujú členov Riadiaceho výboru. Do pôsobnosti Riadiaceho výboru patrí najmä:

### organizačné riadenie a koordinácia procesu poskytovania Služieb;

### rozhodovanie sporných momentov pri poskytovaní Služieb.

### Riadiaci výbor sa skladá zo šiestich (6) členov, z ktorých:

### traja (3) členovia sú nominovaní Objednávateľom; a z nich jeden člen bude poverený funkciou predsedu Riadiaceho výboru; a

### traja (3) členovia sú nominovaní Dodávateľom.

### Každá Zmluvná strana uvedie mená, priezviská a kontaktné údaje osôb, ktoré poverila výkonom funkcie člena Riadiaceho výboru. Objednávateľ uvedie, ktorého z členov ním nominovaných poveril funkciou predsedu Riadiaceho výboru.

### ,Zasadnutie Riadiaceho výboru môže iniciovať ktorýkoľvek člen Riadiaceho výboru s uvedením dôvodu, pre ktorý žiada uskutočnenie zasadnutia Riadiaceho výboru. Zasadnutie Riadiaceho výboru sa uskutoční do šiestich (6) pracovných dní odo dňa jeho zvolania iniciujúcim členom Riadiaceho výboru. Zasadnutie Riadiaceho výboru sa zvoláva formou e-mailovej správy, ktorú zasiela člen Riadiaceho výboru, ktorý inicioval zvolanie zasadnutia Riadiaceho výboru, ostatným členom Riadiaceho výboru. Zasadnutie Riadiaceho výboru sa považuje za riadne zvolané, ak každý z ostatných členov potvrdzujúcou e-mailovou správou vezme na vedomie zvolanie zasadnutia Riadiaceho výboru.

### Riadiaci výbor je uznášaniaschopný, ak sú na zasadnutí Riadiaceho výboru prítomní aspoň dvaja (2) členovia Riadiaceho výboru za každú Zmluvnú stranu, za stranu Objednávateľa musí byť však prítomný predseda Riadiaceho výboru alebo nim poverená osoba s rozhodovacími právomocami predsedu Riadiaceho výboru. Každý člen Riadiaceho výboru je oprávnený splnomocniť tretiu osobu, aby ho táto zastupovala na zasadnutí Riadiaceho výboru a vykonávala hlasovacie práva. Riadiaci výbor prijíma rozhodnutia na svojom zasadnutí nadpolovičnou väčšinou hlasov všetkých členov alebo nimi splnomocnených zástupcov. V prípade rovnosti hlasov je hlas predsedu Riadiaceho výboru rozhodujúci. Rozhodnutie Riadiaceho výboru má pre Zmluvné strany záväzný charakter.

### Riadiaci výbor prijíma rozhodnutia zo zasadnutia vo forme zápisnice. Pred tým, ako Riadiaci výbor pristúpi k rokovaniu, poverí niektorého jej člena spísaním zápisnice zo zasadnutia Riadiaceho výboru. Zapisovateľom nemôže byť predseda riadiaceho výboru. Zápisnicu v dvoch (2) vyhotoveniach podpisujú všetci členovia Riadiaceho výboru s určením, či hlasovali za prijatie rozhodnutia Riadiaceho výboru alebo proti prijatiu tohto rozhodnutia. Každá Zmluvná strana obdrží jedno vyhotovenie zápisnice.

## Článok XIII.

## Práva duševného vlastníctva

1. Pokiaľ na základe a na účely plnenia tejto Rámcovej dohody Dodávateľ vytvorí alebo zabezpečí pre Objednávateľa vytvorenie autorského diela v zmysle ustanovení zákona č. 185/2015 Z. z. Autorský zákon v platnom znení (ďalej len „**Autorské dielo**“), udeľuje Dodávateľ Objednávateľovi momentom riadneho dodania a/alebo umožnenia používania (podľa toho, čo nastane skôr) v neobmedzenom vecnom, miestnom a časovom rozsahu, nevýhradný súhlas (nevýhradnú licenciu) na akékoľvek všeobecne záväznými právnymi predpismi vymedzené dovolené použitie tohto Autorského diela po dobu trvania autorských práv (ďalej len „**autorská licencia**“). Objednávateľ v rozsahu autorskej licencie je oprávnený nerušene a neobmedzene Autorské dielo aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne. Za nároky tretích osôb z dôvodu prevodu licenčných práv na Objednávateľa zodpovedá Dodávateľ.
2. Na softvérové produkty tretích strán, ktoré sú dostupné na trhu ako tzv. štandardný SW (resp. aj tzv. krabicový SW - ako napr. systémový SW, operačný systém a pod.), a ktorý nebol vytvorený na základe tejto Rámcovej dohody pre Objednávateľa, sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu, pričom Dodávateľ sa v rámci plnenia predmetu tejto Rámcovej dohody zaväzuje pre Objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto Rámcovej dohody.
3. Dodávateľ sa zaväzuje na základe výzvy Objednávateľa v rámci Služby č. 5 samostatne zdokumentovať všetky využitia preexistentných proprietárnych služieb, open source softvéru a proprietárne alebo open source dielo v rámci poskytovania Služieb a predložiť Objednávateľovi ich ucelený prehľad.
4. Zmluvné strany výslovne vyhlasujú, že ak pri poskytovaní plnenia podľa tejto Rámcovej dohode vznikne činnosťou Dodávateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Dodávateľ udelil Objednávateľovi súhlas k akejkoľvek zmene alebo inému zásahu do diela spoluautorov.
5. V prípade, že akákoľvek tretia osoba, vrátane zamestnancov Dodávateľa a/alebo Subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Dodávateľa podľa tejto Rámcovej dohody alebo akékoľvek iné nároky vzniknuté porušením jej práv dodávateľom pri plnení tejto Rámcovej dohody, Dodávateľ sa zaväzuje:

a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Dodávateľom, Subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Rámcovej dohode, a ak ich niet, tak v súlade s týmito podmienkami; a

b) poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a

c) nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

1. Práva Objednávateľa získané v rámci plnenia služieb Rámcovej dohody prechádzajú aj na prípadného právneho nástupcu Objednávateľa a/alebo prípadného ďalšieho prevádzkovateľa informačného systému GSAA.
2. Dodávateľ vyhlasuje, že k všetkým autorských dielam v čase ich dodania Objednávateľovi vykonáva všetky majetkové autorské práva a/alebo práva priemyselného a/alebo iného duševného vlastníctva; alebo má právo na používanie takéhoto autorského diela na základe licencií udeleným mu jeho subdodávateľmi, ktoré k nemu majú a/alebo vykonávajú autorské práva a/alebo práva priemyselného a/alebo iného duševného vlastníctva a zároveň je Dodávateľ oprávnený udeliť Objednávateľovi licenciu alebo sublicenciu v rozsahu uvedenom v bode 12.1.

## Článok XIV.

## Platnosť a účinnosť Rámcovej dohody

### Táto Rámcová dohoda nadobúda platnosť dňom podpísania obidvomi Zmluvnými stranami.

### Rámcová dohoda nadobudne účinnosť v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“).

### Táto Rámcová dohoda je povinne zverejňovaná podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

### Zmluvné strany berú na vedomie, že v prípade nezverejnenia Rámcovej dohody do troch (3) mesiacov od jej podpisu oboma Zmluvnými stranami platí v zmysle ustanovenia § 47a ods. 4 Občianskeho zákonníka, že k uzavretiu Rámcovej dohody nedošlo.

### Rámcová dohoda sa uzatvára na dobu určitú, a to na 48 (štyridsaťosem) mesiacov odo dňa účinnosti Rámcovej dohody resp. do vyčerpania Celkovej ceny za Služby uvedenej v bode 8.1. tejto Rámcovej dohody a to v závislosti od toho, ktorá z uvedených skutočností nastane skôr.

## Článok XV.

## Ďalšie dojednania

### Každá zo Zmluvných strán sa druhej Zmluvnej strane v rámci realizácie tejto Rámcovej dohody zaväzuje, že (i) všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jej odovzdané, poskytnuté, sprístupnené alebo akýmkoľvek iným spôsobom ňou získané od druhej Zmluvnej strany alebo jej Subdodávateľov alebo tretích strán podieľajúcich sa na plnení Rámcovej dohody (ďalej len „**Dôverné informácie**“) bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie tejto Rámcovej dohody nebude používať v rozpore s týmto vyhlásením a ani žiadne z Dôverných informácií neodovzdá ani neposkytne žiadnej inej fyzickej ani právnickej osobe, a to počas ani po ukončení Rámcovej dohody, (ii) zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, Subdodávateľov ako i iných tretích osôb, (iii) v prípade nedodržania ktoréhokoľvek z vyhlásení urobených alebo porušenia ktorejkoľvek povinnosti alebo záväzku uvedených v tomto článku Rámcovej dohody nahradí každá zo Zmluvných strán druhej Zmluvnej strane podľa § 373 a nasl. Obchodného zákonníka škodu, ktorá jej nedodržaním alebo porušením týchto vyhlásení, povinností alebo záväzkov vznikla.

### Žiadna zo Zmluvných strán nebude zodpovedná za omeškanie s poskytnutím svojho plnenia podľa tejto Rámcovej dohody, a ustanovenia, ktoré stanovujú dôsledky, takého omeškania sa nepoužijú, ak je také omeškanie spôsobené okolnosťami, (i) ktoré táto Zmluvná strana nemohla ovplyvniť, (ii) vylučujúcimi zodpovednosť v zmysle § 374 Obchodného zákonníka, a to ani ak také okolnosti nastali v dobe, keď už taká Zmluvná strana bola v omeškaní.

### Zmluvné strany sú oprávnené poskytnúť Dôverné informácie (i) súdu, ak je ich poskytnutie požadované v súlade so zákonom, alebo iným všeobecne záväzným predpisom, podľa ktorého je Zmluvná strana povinná konať, (ii) štátnemu, bankovému, daňovému alebo inému kontrolnému orgánu, ktorý je oprávnený a kompetentný ich vyžadovať a ostatným oprávneným osobám.

### Zmluvné strany sa dohodli, že akákoľvek komunikácia medzi nimi na základe tejto Rámcovej dohody sa bude uskutočňovať v písomnej forme, ak táto Rámcová dohoda v konkrétnych prípadoch výslovne nestanovuje inak. Písomná forma sa považuje za dodržanú aj v prípade použitia elektronickej pošty bez zaručeného elektronického podpisu, s výnimkou zmien tejto Rámcovej dohody, úkonov smerujúcich k jej ukončeniu a úkonom smerujúcich k uplatneniu sankcií.

### Pre doručenie akejkoľvek písomnosti, vrátane oznámenia o odstúpení od Rámcovej dohody/čiastkovej zmluvy platí, že povinnosť doručenia písomnosti službou doporučene je splnená, keď ju adresát prevezme, odmietne prevziať alebo dňom, keď ju pošta vrátila odosielajúcej Zmluvnej strane ako nedoručenú. Písomnosti alebo správy doručované elektronickou formou sa pre účely tejto Rámcovej dohody považujú za doručené dňom ich odoslania druhej Zmluvnej strane, pričom Zmluvné strany sa vzájomne pre vylúčenie prípadných nejasností dohodli, že prijatie správy alebo listiny elektronickou formou si vzájomne potvrdia.

### Zmluvné strany vzájomne dohodli, že si navzájom určia a oznámia kontaktné osoby určené na komunikáciu s druhou Zmluvnou stranou, pričom takéto osoby môžu kedykoľvek počas platnosti a účinnosti tejto Rámcovej dohody podľa svojich potrieb aktualizovať.

### Všetky spory vyplývajúce z Rámcovej dohody alebo súvisiace s ňou, ktoré medzi Zmluvnými stranami vzniknú, sa budú riešiť predovšetkým vzájomnou dohodou. V prípade, ak sa Zmluvné strany nedohodnú, svoje práva si uplatnia podľa sídla Objednávateľa na miestne a vecne príslušnom súde v Slovenskej republike.

### V prípade akýchkoľvek zmien (obchodného mena, sídla, štatutárov, IČO, IČ DPH, poverených zamestnancov a Subdodávateľov) týkajúcich sa Zmluvných strán, sú Zmluvné strany povinné si ich navzájom písomne oznámiť. Ak dôjde z dôvodu neoznámenia zmien týkajúcich sa Zmluvných strán k spôsobeniu škody, má poškodená Zmluvná strana nárok na jej náhradu.

### Pokiaľ ktorékoľvek ustanovenie tejto Rámcovej dohody alebo jeho časť zanikne, je alebo sa stane neplatným či nevynútiteľným rozhodnutím súdu, či iného príslušného orgánu, nebude mať táto neplatnosť alebo nevynútiteľnosť vplyv na platnosť či vynútiteľnosť ostatných ustanovení tejto Rámcovej dohody alebo jej časti, pokiaľ nevyplýva priamo z obsahu tejto Rámcovej dohody, že toto ustanovenie alebo jeho časť nemožno oddeliť od obsahu ďalších ustanovení. Zmluvné strany sa zaväzujú neúčinné a neplatné ustanovenia nahradiť novým ustanovením, ktoré je svojim účelom a hospodárskym významom najbližšie k ustanoveniu Rámcovej dohody, ktoré má byť nahradené.

### Ak Dodávateľ písomne neupozorní Objednávateľa na neposkytnutie súčinnosti, údajov alebo že si inak neplní povinnosti dohodnuté v Rámcovej dohode, považuje sa postup Objednávateľa v súlade s uzavretou Rámcovou dohodou.

### Ak Objednávateľ písomne neupozorní Dodávateľa na skutočnosť, že neposkytuje súčinnosť alebo že si inak neplní povinnosti dohodnuté v Rámcovej dohode, považuje sa postup Dodávateľa v súlade s uzavretou Rámcovou dohodou.

### Ak sa budú na strane Dodávateľa ako Zmluvnej strany podieľať viaceré subjekty, práva z tejto Rámcovej dohody voči Objednávateľovi môže uplatňovať výlučne Vedúci Dodávateľ [●], IČO: [●]. Vedúci Dodávateľ podľa predchádzajúcej vety je oprávnený vykonávať fakturáciu ceny v mene Dodávateľov, a tiež je za Dodávateľov výlučne tento oprávnený vykonávať iné práva voči Objednávateľovi vyplývajúce z tejto Rámcovej dohody alebo z právnych predpisov, pokiaľ Rámcová dohoda (vrátane príloh) v konkrétnom prípade neurčí inak. Subjekty na strane Dodávateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Rámcovej dohody.

1. Dodávateľ bez predchádzajúceho písomného súhlasu Objednávateľa nie je oprávnený postúpiť a ani inak nakladať s pohľadávkami vyplývajúcimi z tejto Rámcovej dohody. Dodávateľ nie je oprávnený jednostranne si započítať akékoľvek svoje pohľadávky voči Objednávateľovi.
2. Postúpenie alebo započítanie pohľadávky v rozpore s bodom 15.13. tohto článku je neplatné.
3. Objednávateľ je oprávnený jednostranným úkonom alebo dohodou s Dodávateľom započítať si akékoľvek svoje pohľadávky najmä vzniknuté na základe tejto Rámcovej dohody (vrátane pohľadávok na zmluvné pokuty a náhradu škody) voči pohľadávkam Dodávateľa, ktoré má voči Objednávateľovi, a to bez ohľadu na splatnosť započítavaných pohľadávok.

## Článok XVI.

## Subdodávatelia a experti

* 1. Dodávateľ je oprávnený zadať plnenie podľa tejto Rámcovej dohody alebo jeho časť Subdodávateľom. V takomto prípade Dodávateľ zodpovedá rovnako, akoby Rámcovú dohodu plnil sám.
	2. Ak Dodávateľ použije na plnenie tejto Rámcovej dohody Subdodávateľov, o ktorých má vedomosť v čase podpisu tejto Rámcovej dohody, tvorí ich zoznam Prílohu č. 3 tejto Rámcovej dohody. Dodávateľ je povinný Objednávateľovi oznámiť akúkoľvek zmenu údajov u Subdodávateľov, resp. zmenu Subdodávateľov, uvedených v Prílohe č. 3 tejto Rámcovej dohody, a to bezodkladne.
	3. Dodávateľ zodpovedá za odbornú starostlivosť pri výbere Subdodávateľa, ako aj za plnenia vykonané a zabezpečené na základe zmluvy o subdodávke.
	4. Dodávateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k Subdodávateľom Dodávateľa v zmysle Zákona o registri partnerov verejného sektora.
	5. Dodávateľ je povinný na plnenie tejto Rámcovej dohody použiť expertov, prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Rámcovej dohody. Zoznam expertov podľa predchádzajúcej vety tvorí Prílohu č. 4 tejto Rámcovej dohody, pričom Dodávateľ je povinný tento zoznam aktualizovať.
	6. Dodávateľ je povinný oznámiť Objednávateľovi zmenu expertov podľa bodu 16.5 Rámcovej dohody. V prípade, ak niektorý z týchto expertov ukončí spoluprácu s Dodávateľom, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Rámcovej dohody, je Dodávateľ povinný o tejto skutočnosti bez zbytočného odkladu písomne informovať Objednávateľa. Dodávateľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti vo Verejnom obstarávaní k predmetu tejto Rámcovej dohody. Pri zmene experta podľa bodu 15.5 Rámcovej dohody, musí tento expert spĺňať minimálne požiadavky stanovené Objednávateľom v rámci podmienok účasti vo Verejnom obstarávaní k predmetu tejto Rámcovej dohode. Oznámenie o zmene experta Dodávateľ predloží Objednávateľovi v písomnej forme spolu s dokladmi preukazujúcimi splnenie predmetných minimálnych požiadaviek na expertov pred ich nástupom na výkon činností podľa tejto Rámcovej dohody. Objednávateľ je oprávnený odôvodnene namietať navrhovaného experta do desiatich (10) kalendárnych dní od oznámenia zmeny experta Dodávateľom. Márnym uplynutím lehoty podľa predošlej vety sa považuje navrhovaný expert za schváleného Objednávateľom. Pri nesúhlase Objednávateľa s navrhovaným expertom je Dodávateľ povinný predložiť Objednávateľovi nového navrhovaného experta spolu s dokladmi preukazujúcimi splnenie predmetných minimálnych požiadaviek na tohto experta do desiatich (10) kalendárnych dní od doručenia námietok Objednávateľa.
	7. Pre zamedzenie pochybností, v prípade aktualizácie Prílohy č. 3, t. j. zmena údajov o Subdodávateľoch, resp. zmena a/alebo doplnenie Subdodávateľa, ako ani v prípade aktualizácie Prílohy č. 4, t. j. zmena údajov o expertoch, resp. zmena a/alebo doplnenie experta, nie je potrebné vyhotoviť dodatok k tejto Rámcovej dohode.

## Článok XVII.

## Zodpovednosť za škodu

### Zodpovednosť za škodu sa bude riadiť a spravovať podľa § 373 a nasl. Obchodného zákonníka. Pred uplatnením náhrady škody poškodená Zmluvná strana druhej Zmluvnej strane preukáže skutočnosti odôvodňujúce vznik škody.

### Zmluvné strany sa zaväzujú uhradiť preukázateľnú škodu, ktorá vznikne druhej Zmluvnej strane v prípade nedodržania podmienok uvedených v tejto Rámcovej dohode, ako aj porušením všeobecne záväzných právnych predpisov.

## Článok XVIII.

## Skončenie Rámcovej dohody

### Rámcová dohoda môže skončiť písomnou dohodou Zmluvných strán, písomnou výpoveďou alebo iným spôsobom uvedeným v Rámcovej dohode alebo v súlade s Obchodným zákonníkom.

### Objednávateľ je oprávnený vypovedať túto Rámcovú dohodu aj bez uvedenia dôvodu; v takomto prípade Rámcová dohoda zaniká uplynutím výpovednej lehoty, ktorá je šesť (6) mesiacov a začína plynúť prvým dňom mesiaca nasledujúceho po doručení písomnej výpovede Dodávateľovi. Dodávateľ je oprávnený vypovedať túto Rámcovú dohodu z dôvodu nemožnosti poskytovania Služieb podľa tejto Rámcovej dohody na strane Dodávateľa, pričom túto nemožnosť Dodávateľ identifikoval najneskôr do 2 mesiacov od účinnosti tejto Rámcovej dohody; v takomto prípade Rámcová dohoda zaniká uplynutím výpovednej lehoty, ktorá je dva (2) mesiace a začína plynúť prvým dňom mesiaca nasledujúceho po doručení písomnej výpovede Objednávateľovi.

### Ak Rámcová dohoda skončí akýmkoľvek spôsobom, ostávajú v platnosti ustanovenia, ktoré podľa svojej povahy majú trvať aj po ukončení Rámcovej dohody, najmä dojednania upravujúce záväzok mlčanlivosti, ochranu Dôverných informácií, voľbu práva a riešenie sporov.

### Každá zo Zmluvných strán má právo odstúpiť od tejto Rámcovej dohody v prípade jej podstatného porušenia druhou Zmluvnou stranou. Za podstatné porušenie Rámcovej dohody Dodávateľom sa považuje porušenie ktorejkoľvek z povinností uvedených v tejto Rámcovej dohode, pričom k náprave zo strany Dodávateľa nedôjde ani v lehote 10 dní odo dňa, kedy Objednávateľ Dodávateľa na porušenie upozornil preukázateľným spôsobom.

### Okrem prípadov podstatného porušenia Rámcovej dohody je Objednávateľ oprávnený odstúpiť od Rámcovej dohody v prípade, ak:

1. Dodávateľ je v úpadku alebo ak Dodávateľ vstúpil do likvidácie alebo preruší alebo skončí svoju podnikateľskú činnosť, alebo
2. Dodávateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním,

### Za podstatné porušenie Rámcovej dohody Objednávateľom sa považuje:

### omeškanie Objednávateľa s platením svojich peňažných záväzkov, ak toto omeškanie trvá po dobu dlhšiu než tridsať (30) dní odo dňa, kedy Dodávateľ na splnenie tejto povinnosti Objednávateľa vyzval,

### opakované (minimálne 3 - krát) neposkytnutie súčinnosti Objednávateľom v zmysle tejto Rámcovej dohody (vrátane jej príloh).

### Odstúpením od Rámcovej dohody niektorej zo Zmluvných strán sa Rámcová dohoda zrušuje ku dňu doručenia odstúpenia druhej Zmluvnej strane. V prípade odstúpenia od tejto Rámcovej dohody si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Rámcovej dohode a jej prílohách a úhrady za ne. Ohľadom plnení, ktoré neboli riadne ukončené ku dňu zániku Rámcovej dohody, pripraví Dodávateľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody Zmluvných strán.

## Článok XIX.

## Osobitné protikorupčné ustanovenia

1. Pri plnení tejto Rámcovej dohody sa Dodávateľ zaväzuje dodržiavať platné a účinné právne predpisy vzťahujúce sa ku korupcii a korupčnému správaniu.
2. Dodávateľ podpisom tejto Rámcovej dohody vyhlasuje, že sa oboznámil s Protikorupčnou politikou Pôdohospodárskej platobnej agentúry, ktorá je zverejnená na webovom sídle Objednávateľa, jej obsahu porozumel a zaväzuje sa ju rešpektovať a dodržiavať.
3. Dodávateľ podpisom tejto Rámcovej dohody zároveň vyhlasuje, že:

a) pozná znaky korupcie a korupčného správania,

b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Rámcovej dohody,

c) poskytne súčinnosť v prípade posudzovania podozrenia z korupcie alebo korupčného správania,

d) zdrží sa akýchkoľvek foriem korupcie súvisiacich s plnením predmetu Rámcovej dohody alebo záväzkov vyplývajúcich z tejto Rámcovej dohody,

e) bezodkladne oznámi Objednávateľovi na emailovú adresu korupcia@apa.sk akékoľvek podozrenie z korupcie alebo porušenie ktoréhokoľvek ustanovenia tohto článku Rámcovej dohody a poskytne súčinnosť pri preskúmavaní tohto oznámenia,

f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu tejto Rámcovej dohody.

1. V prípade, ak Dodávateľ poruší akékoľvek ustanovenie tohto článku Rámcovej dohody alebo jeho časť:

a) je Objednávateľ oprávnený aj bez predchádzajúceho upozornenia odstúpiť od tejto Rámcovej dohody s okamžitou platnosťou bez toho, aby Dodávateľovi vznikol akýkoľvek nárok zo zodpovednosti za odstúpenie Objednávateľa od Rámcovej dohody, pričom odstúpenie je účinné dňom doručenia oznámenia o odstúpení od Rámcovej dohody Dodávateľovi resp. ak sa takéto oznámenie dostane do dispozičnej sféry Dodávateľa a/alebo v jeho mene konajúcej osoby;

b) Dodávateľ sa zaväzuje, že poskytne Objednávateľovi náhradu škody za akúkoľvek ujmu, poškodenie alebo náklady vzniknuté Objednávateľovi v súvislosti s porušením tohto článku Rámcovej dohody a to v lehote najneskôr 10 kalendárnych dní odo dňa výzvy na plnenie zo strany Objednávateľa.

## Článok XX.

## Zákonnosť spracúvania osobných údajov

### Osobné údaje poskytované Zmluvnými stranami na účel plnenia predmetu Rámcovej dohody bude Dodávateľ spracúvať počas platnosti a účinnosti tejto Rámcovej dohody v súlade s GDPR, zákonom č. 18/2018 Z. z o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „**Nariadenie GDPR**“) a internými riadiacimi aktami Objednávateľa.

### Účelom spracúvania osobných údajov, je naplnenie prevádzkovanej, evidenčnej, monitorovacej a kontrolnej povinnosti prevádzkovateľom IS GSAA.

### Rozsah spracúvaných osobných údajov na základe tejto Rámcovej dohody:

a) titul, meno a priezvisko, titul,

b) číslo občianskeho preukazu,

c) názov organizácie/spoločnosti,

d) funkcia,

e) pracovné miesto,

f) organizačný útvar,

g) kontaktné údaje v rozsahu: miesto výkonu práce - adresa, číslo kancelárie, poschodie, blok budovy a pod.,

h) číslo mobilného telefónu pre zasielanie číselného kódu pre dvojfaktorovú autentifikáciu,

i) elektronická adresa.

### Prevádzkovateľ uchováva súhlas na spracúvanie osobných údajov a ďalší súhlas dotknutej osoby sa nevyžaduje, nakoľko zmluvné strany boli informované o spracúvaní osobných údajov a v touto Rámcovou dohodou udelili súhlas so spracúvaním osobných údajov.

### Dotknutými osobami podľa tejto Rámcovej dohody sú zamestnanci Dodávateľa a/alebo tretej strany vykonávajúci činnosti súvisiace s IS GSAA alebo zamestnanci Objednávateľa vykonávajúci činnosti súvisiace s IS GSAA.

### Dodávateľ ako aj Objednávateľ sú povinní preukázateľne poučiť zamestnancov, ktorí spracovávajú osobné údaje alebo môžu prísť do styku s osobnými údajmi pri plnení predmetu tejto Rámcovej dohody.

**Článok XXI.**

## Záverečné ustanovenia

### Rámcová dohoda je vyhotovená v štyroch (4) rovnopisoch, z ktorých každá zo Zmluvných strán obdrží dva (2) rovnopisy.

### Rámcová dohoda sa môže meniť a dopĺňať len so vzájomným súhlasom Zmluvných strán vo forme písomných dodatkov podpísaných oprávnenými zástupcami Zmluvných strán. Rámcovú dohodu je možné zrušiť len písomne.

### Práva a povinnosti vyplývajúce z Rámcovej dohody prechádzajú na právnych nástupcov Zmluvných strán.

1. Neoddeliteľnou súčasťou Rámcovej dohody sú jej prílohy:

## Príloha č. 1 - Opis predmetu zákazky – špecifikácia služieb

Príloha č. 2 - Štruktúrovaný rozpočet ceny

Príloha č. 3 - Zoznam Subdodávateľov

Príloha č. 4 - Zoznam expertov

Príloha č. 5 – Zmluva o zabezpečení plnenia bezpečnostných opatrení a notifikačných povinnosti podľa zákona č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov

**Za Objednávateľa: Za Dodávateľa:**

V Bratislave, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_, dňa \_\_\_\_\_\_\_\_\_\_\_